ai4bharat/Pralekha huggingface dataset:
প্রতিরক্ষামন্ত্রক
উপ-সেনা প্রধান নর্দান কমান্ডে সীমান্ত লাগোয়া অগ্রবর্তী এলাকাগুলি ঘুরে দেখেছেন
নতুন দিল্লি, ০১ জুলাই, ২০২১
উপ-সেনা প্রধান লেফটেন্যান্ট জেনারেল সি পি মহান্তি প্রকৃত নিয়ন্ত্রণ রেখা বরাবর নিরাপত্তা পরিস্থিতি পর্যালোচনা করতে নর্দান কমান্ডের এক্তিয়ারে থাকা কেন্দ্রশাসিত জম্মু ও কাশ্মীরে সীমান্ত লাগোয়া অগ্রবর্তী এলাকাগুলি ঘুরে দেখতে তিন দিনের সফরে সেখানে রয়েছেন। সফরকালে উপ সেনা প্রধানকে ইউনিট কমান্ডাররা অভিযান পরিচালনার প্রস্তুতি, প্রযুক্তির প্রয়োগ সহ অন্যান্য নিরাপত্তা বাহিনী, অসামরিক প্রশাসন ও স্থানীয় মানুষের সঙ্গে সমন্বয় বজায় রাখার বিভিন্ন দিক সম্পর্কে অবহিত করেন। সেনা জওয়ানদের সঙ্গে কথা বলার সময় উপ-সেনা প্রধান নিয়ন্ত্রণ রেখা বরাবর এলাকায় যে কোনো ধরণের অসাধু কাজকর্মে নিয়ন্ত্রণে সর্বদা সতর্ক থাকার পরামর্শ দেন। অভ্যন্তরীণ এলাকাগুলিতে শান্তি ও স্থিতিশীলতা বজায় রাখতে গোয়েন্দা তথ্যের ওপর ভিত্তি করে অভিযান পরিচালনার সময় সামঞ্জস্য বজায় রাখার নির্দেশ দেন তিনি। বর্তমান কোভিড-১৯ মহামারী সত্ত্বেও যে কোনো পরিস্থিতির মোকাবিলায় প্রস্তুত থাকার জন্য বাহিনীর ভূমিকা প্রশংসা করেন। কোভিড-১৯ মহামারীর চ্যালেঞ্জ মোকাবিলায় জাতীয় প্রয়াসগুলিতে ভারতীয় সেনাবাহিনীর অঙ্গিকারের কথাও তিনি পুনরায় উল্লেখ করেন।
সফরের শেষ পর্যায়ে উপ-সেনা প্রধান নর্দান কমান্ডের সদর দফতর উধমপুরে যান। সেখানে তাকে কেন্দ্রশাসিত জম্মু ও কাশ্মীর এবং লে-তে ভারতীয় সেনাবাহিনীর প্রস্তুতি এবং রণকৌশল সম্পর্কে অবহিত করা হয়। এই অঞ্চলে শান্তি ও উন্নয়নের এক নতুন অধ্যায়ের সূচনায় উপ-সেনা প্রধান বাহিনীর আধিকারিক সহ জওয়ানদের এক স্থিতিশীল ও নিরাপদ বাতাবরণ গড়ে তোলার প্রয়াসের প্রশংসা করেন।
CG/BD/SKD/
(Visitor Counter : 143
কর্মী, জন-অভিযোগএবংপেনশনমন্ত্রক
প্রধানমন্ত্রী শ্রী নরেন্দ্র মোদী ২১শে এপ্রিল সিভিল সার্ভিস দিবসে ২০২১ সালে জনপ্রশাসন ক্ষেত্রে বিশেষ পারদর্শিতার জন্য পুরস্কার প্রদান করবেন
নয়াদিল্লি, ১৯ এপ্রিল, ২০২২
কর্মী, গণঅভিযোগ ও পেনশন মন্ত্রকের অধীনস্ত প্রশাসনিক সংস্কার এবং গণঅভিযোগ দপ্তর ২০-২১শে এপ্রিল সিভিল সার্ভিস দিবস উপলক্ষে বিশেষ অনুষ্ঠানের আয়োজন করেছে। ভূ-বিজ্ঞান, বিজ্ঞান, প্রযুক্তি দপ্তরের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী, গণঅভিযোগ, পেনশন, আণবিক শক্তি ও মহাকাশ দপ্তরের প্রতিমন্ত্রী ডাঃ জিতেন্দ্র সিং এই অনুষ্ঠানের উদ্বোধন করবেন।
পঞ্চদশ সিভিল সার্ভিস দিবস উপলক্ষে ২১শে এপ্রিল জেলা/সংশ্লিষ্ট সংস্থা এবং কেন্দ্রীয় ও রাজ্য সরকারি প্রতিষ্ঠানে বিভিন্ন কর্মসূচির মধ্যে গুরুত্বপূর্ণ কর্মসূচি চিহ্নিত করা এবং তা রূপায়ণে নতুন নতুন উদ্ভাবনের স্বীকৃতি দিতে জনপ্রশাসন ক্ষেত্রে বিশেষ পারদর্শিতার জন্য পুরস্কার প্রদান করা হবে। প্রধানমন্ত্রী শ্রী নরেন্দ্র মোদী ২০২১ সালের ৫টি গুরুত্বপূর্ণ কর্মসূচির জন্য ১০টি পুরস্কার প্রদান করবেন। এছাড়াও, ৬টি কেন্দ্রীয় ও রাজ্য সরকারি প্রতিষ্ঠানকে কর্মসূচির সফল রূপায়ণের জন্য পুরস্কৃত করা হবে। অনুষ্ঠানে প্রধানমন্ত্রী শ্রী মোদী একটি ই-বুক প্রকাশ করবেন, যেখানে পুরস্কৃত কর্মসূচিগুলির বিষয়ে বিস্তারিত তথ্য দেওয়া থাকবে। এছাড়াও, এই কর্মসূচিগুলির উপর নির্মিত একটি ফিল্ম দেখানো হবে।
অনুষ্ঠানে কেন্দ্রীয় মন্ত্রী শ্রী নীতিন গড়করি, শ্রী হরদীপ সিং পুরী, আইসিআইসিআই – এর চেয়ারম্যান শ্রী জি সি চতুর্বেদী, নীতি আয়োগের মুখ্য কার্যনির্বাহী আধিকারিক শ্রী অমিতাভ কান্ত, ভাইস চেয়ারম্যান ডঃ রাজীব কুমার সহ উচ্চপদস্থ আধিকারিকরাও উপস্থিত থাকবেন। দু’দিনের এই কর্মসূচিতে ২ হাজার ৫০০ জনেরও বেশি অংশগ্রহণ করবেন।
(CG/CB/SB
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৭২ কোটি ৬৮ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১০ কোটি ৯৮ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২৩ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৭২ কোটি ৬৮ লক্ষ ৯০ হাজার ৪০০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১০ কোটি ৯৮ লক্ষ ৫৭ হাজার ৮৩২টি টিকার ডোজ হাতে রয়েছে।
CG/CB/SB
(Visitor Counter : 129
প্রধানমন্ত্রীরদপ্তর
ডঃ এপিজে আব্দুল কালামের জন্মবার্ষিকীতে সমগ্র জাতির কৃতজ্ঞ শ্রদ্ধা
শ্রদ্ধা নিবেদন প্রধানমন্ত্রী নরেন্দ্র মোদীর
নয়াদিল্লি, ১৫ অক্টোবর, ২০১৯
প্রধানমন্ত্রী শ্রী নরেন্দ্র মোদী আজ প্রাক্তন রাষ্ট্রপতি ডঃ এপিজে আব্দুল কালাম’কে তাঁর জন্মবার্ষিকীতে শ্রদ্ধা জানিয়েছেন।
শ্রী মোদী বলেছেন, ডঃ কালাম একবিংশ শতকে এক শক্তিশালী ও আধুনিক ভারতের স্বপ্ন দেখেছিলেন এবং এই স্বপ্ন পূরণে সারা জীবন অবদান রেখেছেন। তাঁর দৃষ্টান্তমূলক জীবন প্রত্যেক ভারতীয়র কাছে অনুপ্রেরণার”।
CG/BD/SB
(Visitor Counter : 52
প্রধানমন্ত্রীরদপ্তর
গুজরাটে সড়ক দুর্ঘটনায় প্রাণহানির খবরে প্রধানমন্ত্রীর শোক প্রকাশ
ক্ষতিগ্রস্থদের এককালীন সাহায্য ঘোষণা
নতুনদিল্লি, ১৬ই জুন, ২০২১
প্রধানমন্ত্রী শ্রী নরেন্দ্র মোদী গুজরাটের আনন্দে সড়ক দুর্ঘটনায় প্রাণহানির খবরে শোক প্রকাশ করেছেন। তিনি ক্ষতিগ্রস্থদের এককালীন সাহায্যর কথা ঘোষণা করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে, “গুজরাটের আনন্দে সড়ক দুর্ঘটনায় প্রাণহানির খবরে আমি শোকাহত। যারা এই দুর্ঘটনায় তাঁদের নিকটজনেদের হারালেন, তাঁদের সমবেদনা জানাই। নিহতদের নিকটাত্মীয়কে পিএমএনআরএফ থেকে এককালীন ২ লক্ষ টাকা অর্থ সাহায্য করা হবেঃ প্রধানমন্ত্রী @narendramodi"
CG/CB
(Visitor Counter : 83
অর্থমন্ত্রক
প্রত্যক্ষ কর ব্যবস্থায় একাধিক সুবিধা প্রদানের প্রস্তাব কেন্দ্রীয় অর্থমন্ত্রীর
নয়াদিল্লি, ০১ ফেব্রুয়ারি, ২০২০
কেন্দ্রীয় বাজেটে প্রত্যক্ষ কর প্রদান ব্যবস্থায় বিবাদ নিষ্পত্তির লক্ষ্যে ‘বিবাদ সে বিসওয়াস কর্মসূচি’ গ্রহণের প্রস্তাব করা হয়েছে। সংসদে আজ ২০২০-২১ অর্থবর্ষের কেন্দ্রীয় বাজেট পেশ করে অর্থমন্ত্রী শ্রীমতী নির্মলা সীতারমন বলেন, এই কর্মসূচি থেকে সেই সমস্ত করদাতা, যাঁদের মামলাগুলি বিভিন্ন পর্যায়ে পড়ে রয়েছে তাঁরা উপকৃত হবেন।
প্রস্তাবিত এই কর্মসূচিতে একজন করদাতাকে কেবল অমীমাংসিত কর মেটাতে হবে। সংশ্লিষ্ট করদাতা ২০২০’র ৩১শে মার্চের মধ্যে এই কর মেটাতে সক্ষম হলে কোনও রকম সুদ এবং জরিমানা দিতে হবে না। ৩১শে মার্চের পর যাঁরা এই কর্মসূচির সুবিধা নেবেন, তাঁদের অতিরিক্ত কিছু টাকা খরচ করতে হবে। এই কর্মসূচি আগামী ৩০শে জুন পর্যন্ত কার্যকর থাকবে। শ্রীমতী সীতারমন জানান, ‘আমি আশা করি, বিবাদমান প্রক্রিয়া থেকে রেহাই পেতে করদাতারা এই কর্মসূচির পূর্ণ সদ্ব্যবহার করবে।
তিনি আরও জানান, সুপ্রিম কোর্ট বিভিন্ন হাইকোর্ট এবং একাধিক অ্যাপিলেট কমিশনারের কাছে ৪ লক্ষ ৮৩ হাজার প্রত্যক্ষ কর সংক্রান্ত মামলা পড়ে রয়েছে। বিপুল সংখ্যক পরোক্ষ কর সংক্রান্ত মামলার সংখ্যা হ্রাস করতে গত বাজেটে ‘সবকা বিসওয়াস’ কর্মসূচি গ্রহণ করা হয়েছিল। এই কর্মসূচির সুবিধা নিয়ে ১ লক্ষ ৮৯ হাজারেরও বেশি বকেয়া মামলা নিষ্পত্তি হয়েছে বলেও শ্রীমতী সীতারমন জানান।
CG/BD/SB
(Visitor Counter : 78
প্রধানমন্ত্রীরদপ্তর
উৎকল দিবস উপলক্ষ্যে ওডিশার জনসাধারণকে প্রধানমন্ত্রীর শুভেচ্ছা
নতুনদিল্লি, ১লা এপ্রিল, ২০২১
প্রধানমন্ত্রী শ্রী নরেন্দ্র মোদী উৎকল দিবস উপলক্ষ্যে ওডিশার জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ উৎকল দিবসের বিশেষ এই দিনে অভিনন্দন। ওডিশার অনন্য সংস্কৃতিকে প্রণাম জানাই। ভারতের উন্নয়নে ওডিশার জনসাধারণের বিপুল অবদান রয়েছে। রাজ্যের মানুষ আনন্দে থাকুন, সুস্থ থাকুন।“
বিজ্ঞানওপ্রযুক্তিমন্ত্রক
মহাজগতের সূচনার সময়কালের তরঙ্গ খুঁজে পাওয়া সংক্রান্ত সাম্প্রতিক দাবিটি সারস-৩ রেডিও টেলিস্কোপের মাধ্যমে বাতিল হয়ে গেছে
নয়াদিল্লি, ৩ মার্চ, ২০২২
ভারতীয় গবেষকরা সম্প্রতি মহাজগতের সূচনার সময়কালের একটি রেডিও ওয়েভ বা তরঙ্গ খুঁজে পাওয়ার দাবি বাতিল করে দিয়েছেন। ২০১৮ সালে মার্কিন যুক্তরাষ্ট্রের অ্যারিজোনা স্টেট ইউনিভার্সিটি  এবং এমআইটি নক্ষত্রের থেকে একটি তরঙ্গ শনাক্ত করেছিল। এজেস রেডিও টেলিস্কোপের প্রাপ্ত তথ্য অনুযায়ী ‘নেচার’ পত্রিকায় প্রকাশিত একটি প্রতিবেদনে ওই তরঙ্গটি বিশ্বব্রহ্মাণ্ডের সূচনার সময়কালের তরঙ্গ বলে দাবি করা হয়। প্রতিবেদন প্রকাশিত হওয়ার পর জ্যোতির্বিজ্ঞানীদের মধ্যে তা আলোড়ন সৃষ্টি করে। হাভার্ড-এর জ্যোতির্বিজ্ঞানী অ্যাভি লোব এর প্রশংসা করেন। তবে, বিশ্বের বাকি গবেষকরা এ বিষয়ে আরও তথ্যের অপেক্ষায় ছিলেন।
কেন্দ্রের বিজ্ঞান ও প্রযুক্তি দপ্তরের স্বায়ত্তশাসিত সংস্থা রমন রিসার্চ ইনস্টিটিউটের গবেষকরা দেশীয় পদ্ধতিতে তৈরি ‘সারস-৩ রেডিও টেলিস্কোপ’ ব্যবহার করে এএসইউ এবং এমআইটি-র গবেষকদের দাবি বাতিল করে দেন। সারস-৩ রেডিও টেলিস্কোপটি যথেষ্ট সংবেদী। এএসইউ এবং এমআইটি-র বিজ্ঞানীরা যে তরঙ্গ শনাক্ত করে, সেটি মহাজগতের সূচয়ার সময়কালের বলে দাবি করেন, সেগুলি যে পদ্ধতির সাহায্যে বিশ্লেষণ করা হয়েছে সেই পদ্ধতিগুলিকে বর্তমানে অপ্রয়োজনীয় বলে বিবেচনা করা হয়। তাই সেই সিদ্ধান্ত গ্রহণযোগ্য নয়। রমন রিসার্চ ইনস্টিটিউটের গবেষকরা মহাজগতের ওপর এই গবেষণার ফলটি ‘নেচার অ্যাস্ট্রোনমি’ পত্রিকায় প্রকাশ করেছেন।
অধ্যাপক এন উদয়শঙ্করের সঙ্গে অধ্যাপক রবি সুব্রহ্মনিয়ান সারস টেলিস্কোপ ব্যবহার করে এএসইউ এবং এমআইটি-র বিজ্ঞানীদের শনাক্ত করা রেডিও ওয়েভ তরঙ্গটির ওপর পরীক্ষনিরীক্ষা চালিয়েছেন। রমন রিসার্চ ইনস্টিটিউটের সিএমবি গবেষণাগারে অত্যাধুনিক টেলিস্কোপের মাধ্যমে তরঙ্গটির বিশ্লেষণ করে দেখা গেছে, এর রেডিও ফ্রিকোয়েন্সি ৫০ থেকে ২০০ মেগাহার্টজ। এই তরঙ্গটি এতই ক্ষীণ ছিল, সেটি আমাদের নিজস্ব মহাজগতের রেডিও ওয়েভের তুলনায় অত্যন্ত দুর্বল। রমন রিসার্চ ইনস্টিটিউটের জ্যোতির্বিজ্ঞানীরা র্যাফট-এর ওপর রেডিও টেলিস্কোপ রেখে বিভিন্ন তরঙ্গের বিশ্লেষণের কাজ শুরু করেন। ২০২০ সালে উত্তর কর্ণাটকের ডান্ডিগানাহাল্লি হ্রদে এই টেলিস্কোপটি বসানো হয়। সেখান থেকে মহাজগতের সৃষ্টির সূচনায় প্রাপ্ত সিগন্যালের বিষয়ে পরীক্ষানিরীক্ষার কাজ বিজ্ঞানীরা শুরু করেন। গবেষণার পর দলের এক সদস্য ডঃ সৌরভ সিং জানান, এএসইউ-এমআইটি-র গবেষকদের দাবি গ্রহণযোগ্য নয়। তাঁরা এক্ষেত্রে আরও কিছু পরীক্ষানিরীক্ষা চালাচ্ছেন।
CG/CB/DM/
(Visitor Counter : 153
স্বাস্থ্যওপরিবারকল্যাণমন্ত্রক
অধিক সংখ্যায় আরোগ্য লাভের হার বৃদ্ধি পাওয়ায় ভারতে করোনায় সুস্থতার সংখ্যা বেড়ে প্রায় ২১ লক্ষ
সুস্থতার হার আরও বেড়ে আজ প্রায় ৭৪ শতাংশ
নিশ্চিতভাবে আক্রান্তের তুলনায় সুস্থ হওয়া রোগীর সংখ্যা তিনগুণ বেশি
নয়াদিল্লি, ২০ আগস্ট, ২০২০
অধিক সংখ্যায় আক্রান্ত রোগীর আরোগ্য লাভ এবং হাসপাতাল ও হোম আইসোলেশন থেকে ছাড়া পাওয়ার ফলে ভারতে কোভিড-১৯-এ সুস্থতার সংখ্যা আজ প্রায় ২১ লক্ষে পৌঁছেছে। ব্যাপক হারে নমুনা পরীক্ষা, আক্রান্তদের খুঁজে বের করা এবং উপযুক্ত চিকিৎসা পরিষেবার কৌশল গ্রহণের ফলে আরোগ্য লাভের সংখ্যা ২০ লক্ষ ৯৬ হাজার ৬৬৪ হয়েছে। আদর্শ চিকিৎসা পরিষেবা প্রোটোকল মেনে চলা সহ দক্ষ চিকিৎসক, উন্নত স্বাস্থ্য পরিকাঠামো এবং সময়োপযোগী অ্যাম্বুলেন্স পরিষেবার ফলেই এই সাফল্য পাওয়া গেছে।
দেশে গত ২৪ ঘন্টায় আরোগ্য লাভ করেছেন ৫৮,৭৯৪ জন। একইভাবে, দেশে সুস্থতার হার বেড়ে হয়েছে প্রায় ৭৪ শতাংশ । এথেকে প্রমাণিত হয়, বিগত কয়েক মাসের তুলনায় এখন দ্রুত হারে সুস্থ হওয়ার সংখ্যা বাড়ছে।
ভারতে নিশ্চিতভাবে করোনায় আক্রান্তের সংখ্যা ৬ লক্ষ ৮৬ হাজার ৩৯৫-এর তুলনায় সুস্থতার সংখ্যা বেড়ে হয়েছে ১৪ লক্ষের  বেশি। আরোগ্য লাভের সংখ্যা রেকর্ড হারে বৃদ্ধি পাওয়ায় আক্রান্তের সংখ্যাও ক্রমশ কমছে। বর্তমানে মোট আক্রান্তের সংখ্যার কেবল ২৪.১৯ শতাংশ রোগী নিশ্চিতভাবে করোনায় আক্রান্ত।
নমুনা পরীক্ষা, যথাযথ নজরদারি এবং আক্রান্তদের সংস্পর্শে আসা অন্য ব্যক্তিদের দ্রুত চিহ্নিতকরণের মাধ্যমে কোভিড-১৯ আক্রান্ত রোগীদের সময়োপযোগী জরুরি চিকিৎসা পরিষেবা দেওয়া সম্ভব হয়েছে। এর ফলে, দেশে মৃত্যু হার কেবল কমেনি, সেইসঙ্গে বিশ্বব্যাপী গড় মৃত্যু হারের তুলনায় ভারতে মৃত্যু হার আরও কমে বর্তমানে ১.৮৯ শতাংশ হয়েছে। অবশ্য, এখনও বেশ কিছু সংক্রমিত রোগী ভেন্টিলেটর সাপোর্টে রয়েছেন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/BD/DM
গ্রামোন্নয়নমন্ত্রক
গ্রামোন্নয়ন মন্ত্রক ফ্লিপকার্টের সঙ্গে মউ স্বাক্ষর করেছে
নতুন দিল্লি, ২ নভেম্বর, ২০২১
ভারতে গড়ে ওঠা সম্পূর্ণ দেশীয় ই-বাণিজ্যিক সংস্থা ফ্লিপকার্টের সঙ্গে গ্রামোন্নয়ন মন্ত্রকের সমঝোতাপত্র বা মউ স্বাক্ষরিত হয়েছে। উচ্চাকাঙ্খী দীনদয়াল উপাধ্যায় অন্তোদয় যোজনা - জাতীয় গ্রামীণ জীবন জীবিকা মিশনের আওতায় স্থানীয় ব্যবসায়ী ও স্বনির্ভর গোষ্ঠীগুলির ক্ষমতায়ণে এই চুক্তি স্বাক্ষরিত হয়েছে। স্থানীয় ব্যবসায়ী ও মহিলা পরিচালিত স্বনির্ভর গোষ্ঠীগুলিকে ই-বাণিজ্য ব্যবস্থার আওতায় নিয়ে আসতে এই উদ্যোগ। গ্রামাঞ্চলের মানুষের স্বনিযুক্তি ও শিল্পোদ্যোগ ক্ষমতাকে আরও শক্তিশালী করতে এই সমঝোতাপত্র সুদূরপ্রসারী ভূমিকা নেবে। পক্ষান্তরে প্রধানমন্ত্রীর আত্মনির্ভর ভারত গঠনের স্বপ্ন আরও ত্বরান্বিত হবে।
সমঝোতাপত্র স্বাক্ষর অনুষ্ঠানে গ্রামোন্নয়ন মন্ত্রী শ্রী গিরিরাজ সিং, বিভাগীয় প্রতিমন্ত্রী সাধভি নিরঞ্জন জ্যোতি অনুষ্ঠানে উপস্থিত ছিলেন। মউপত্রে স্বাক্ষর করেন মন্ত্রকের যুগ্ম সচিব শ্রী চরণজিৎ সিং এবং ফ্লিপকার্টের মুখ্য-কর্পোরেট বিষয়ক আধিকারিক শ্রী রজনিশ কুমার।
এই চুক্তি স্বাক্ষর উপলক্ষে শ্রী গিরিরাজ সিং বলেন, স্বনির্ভার গোষ্ঠীগুলি গ্রামীণ অর্থনীতির মেরুদন্ড। এই লক্ষ্যে সরকার স্বনির্ভর গোষ্ঠীগুলির বার্ষিক উপার্জন বাড়িয়ে অন্তত ১ লক্ষ টাকা করার লক্ষ্য স্থির করেছে। এই লক্ষ্যে মন্ত্রক সম্ভাব্য অংশীদারদের সঙ্গে সহযোগিতা গড়ে তুলতে সচেষ্ট হয়েছে। ই-বাণিজ্যিক সংস্থা ফ্লিপকার্ট সরকারের এই উদ্যোগে এগিয়ে এসেছে। তিনি বলেন, স্বনির্ভর গোষ্ঠীগুলির উৎপাদিত সামগ্রী বিপননের বিপুল সম্ভাবনা রয়েছে। তাই, বিপনন পরিধি বাড়াতে ই-বাণিজ্যিক প্ল্যাটফর্মের সুযোগ নেওয়া জরুরী হয়ে উঠেছে। ফ্লিপকার্টের আধিকারিক শ্রী চরণজিৎ সিং বলেন, এই সমঝোতা স্বাক্ষরের ফলে গ্রামের মহিলারা তাদের উৎপাদিত পণ্য সামগ্রী ১০ কোটির বেশি ফ্লিপকার্ট গ্রাহকের কাছে বিক্রি করতে পারবেন।
CG/BD/AS/
(Visitor Counter : 133
কেন্দ্রীয়লোকসেবাআয়োগ
২০১৯-এর ইন্ডিয়ান ইকনমিক সার্ভিস / ইন্ডিয়ান স্ট্যাটিস্টিক্যাল সার্ভিস পরীক্ষা
নয়াদিল্লি, ১০ জানুয়ারি, ২০২০
ইউনিয়ন পাবলিক সার্ভিস কমিশন  ২০১৯-এর ২৮-৩০শে জুন ইন্ডিয়ান ইকনমিক সার্ভিস/ইন্ডিয়া স্ট্যাটিস্টিক্যাল সার্ভিসের লিখিত পরীক্ষা নিয়েছিল। এই লিখিত পরীক্ষার ফলাফলের ওপর ভিত্তি করে ২০১৯-এর ডিসেম্বর থেকে ২০২০-র জানুয়ারি পর্যন্ত সফল প্রার্থীদের ইন্টারভিউ নিচ্ছে ইউপিএসসি। উত্তীর্ণ প্রার্থীদের ইন্ডিয়ান ইকনমিক সার্ভিস ও ইন্ডিয়ান স্ট্যাটিস্টিক্যাল সার্ভিসে নিয়োগ করা হবে।
ইন্ডিয়ান ইকনমিক সার্ভিসে মোট ৩২টির মধ্যে সাধারণ শ্রেণীর জন্য ১৪টি, আর্থিকভাবে পিছিয়ে শ্রেণীর জন্য ৩টি, অন্যান্য অনগ্রসর শ্রেণীর জন্য ৮, তপশিলি জাতির জন্য ৫ এবং তপশিলি উপজাতির জন্য ২টি শূন্যপদ রয়েছে।
ইন্ডিয়ান স্ট্যাটিস্টিক্যাল সার্ভিসে মোট ৩৩টির মধ্যে সাধারণ শ্রেণীর জন্য ১৪টি, আর্থিকভাবে পিছিয়ে শ্রেণীর জন্য ৩টি, অন্যান্য অনগ্রসর শ্রেণীর জন্য ৯, তপশিলি জাতির জন্য ৫ এবং তপশিলি উপজাতির জন্য ২টি শূন্যপদ রয়েছে।
পরীক্ষার ফলাফল কমিশনের ওয়েবসাইট – www.upsc.gov.in-এ প্রকাশ করা হবে। পরীক্ষার্থীরা পরীক্ষা/নিয়োগ সংক্রান্ত তথ্য যে কোন কাজের দিন সকাল ১০টা থেকে বিকেল ৫টার মধ্যে  ২৩৩৮-৫২৭১/২৩৩৮-১১২৫ নম্বরে টেলিফোন করে জানতে পারবেন।
CG/SS/DM
(Visitor Counter : 83
প্রধানমন্ত্রীরদপ্তর
প্রধানমন্ত্রী নরেন্দ্র মোদী এবং অস্ট্রেলিয়ার প্রধানমন্ত্রীর ভারতে পাঠানো বিশেষ বাণিজ্য দূত মিঃ টনি অ্যাবটের সঙ্গে বৈঠক
নতুন দিল্লি, ৫ অগাস্ট, ২০২১
প্রধানমন্ত্রী শ্রী নরেন্দ্র মোদী আজ অস্ট্রেলিয়ার প্রধানমন্ত্রীর ভারতে পাঠানো বিশেষ বাণিজ্য দূত প্রাক্তন অস্ট্রেলিয়ান প্রধানমন্ত্রী মিঃ টনি অ্যাবটের সঙ্গে বৈঠক করেছেন । টনি অ্যাবট ২-৬ অগাস্ট পর্যন্ত ভারত সফরে রয়েছেন ।
উভয় নেতৃত্ব ভারত ও অস্ট্রেলিয়ার মধ্যে কৌশলগত অংশিদারিত্বের পূর্ণ সম্ভাবনার বিষয়, অর্থনৈতিক সহযোগিতাকে আরও শক্তিশালী করার উপায়, দ্বিপাক্ষিক বাণিজ্য ও বিনিয়োগের বিষয় নিয়ে আলোচনা করেছেন ।
উভয়ে ভারত এবং অস্ট্রেলিয়ার মধ্যে বর্ধিত অর্থনৈতিক সহযোগিতার ওপর জোর দিয়েছেন । এই সহযোগিতা উভয় দেশে কোভিড ১৯ মহামারির জেরে উদ্ভূত অর্থনৈতিক সমস্যা মোকাবিলা এবং স্থিতিশীল, সুরক্ষিত ও ইন্দো-প্রশান্ত মহাসাগরীয় অঞ্চলের সমৃদ্ধির সুফল ভাগ করে নেওয়ার ক্ষেত্রে সাহায্য করবে ।
প্রধানমন্ত্রী নরেন্দ্র মোদী সম্প্রতি ভারত ও অস্ট্রেলিয়ার মধ্যে সুসম্পর্কের বিষয়ে সন্তোষ প্রকাশ করেন । এই সুসম্পর্ক গড়ে ওঠার জন্য প্রধানমন্ত্রী মরিসন এবং প্রাক্তন প্রধানমন্ত্রী অ্যাবটের গুরুত্বপূর্ণ অবদানের প্রশংসাও জানান ।
প্রধানমন্ত্রী শ্রী মোদী গত বছর অস্ট্রেলিয়ার প্রধানমন্ত্রী মরিসনের সঙ্গে ভার্চুয়াল বৈঠকের কথাও স্মরণ করেন । পরিস্থিতি স্বাভাবিক হলে প্রধানমন্ত্রী মরিসনকে ভারতে আসার জন্য আহ্বান জানান শ্রী মোদী ।
গত বছরের চৌঠা জুন প্রধানমন্ত্রী মোদী এবং অস্ট্রেলিয়ার প্রধানমন্ত্রী স্কট মরিসনের মধ্যে অনুষ্ঠিত ‘লিডার্স ভার্চুয়াল শীর্ষ সম্মেলন’-এ দুই দেশের মধ্যে দ্বিপাক্ষিক সম্পর্কের কৌশলগত অংশিদারিত্বের বিষয় তুলে ধরা হয় । এর আওতায় ভারত এবং অস্ট্রেলিয়ার মধ্যে বাণিজ্যি সম্প্রসারণ ও বিনিয়োগে উৎসাহ যোগানোর জন্য পারস্পরিক সুবিধার বিষয় এবং দ্বিপাক্ষিক সর্বাঙ্গিন অর্থনৈতিক সহযোগিতা চুক্তি পুণরায় কার্যকর করার ক্ষেত্রে সিদ্ধান্ত গ্রহণ করা হয় । এরই অঙ্গ হিসেবে মিঃ টনি অ্যাবট এই দেশ সফরে এসেছেন ।
CG/SS/RAB
(
বৈদ্যুতিন ও তথ্যপ্রযুক্তি মন্ত্রক
প্রধানমন্ত্রী শ্রী নরেন্দ্র মোদীর উপস্থিতিতে ডিজিটাল মেলা এবং একগুচ্ছ কর্মসূচী সহ ডিজিটাল ইন্ডিয়া সপ্তাহের সূচনা
নয়াদিল্লি, ৪ জুলাই, ২০২২
প্রধানমন্ত্রী শ্রী নরেন্দ্র মোদী ৪ জুলাই গুজরাটের মুখ্যমন্ত্রী শ্রী ভূপেন্দ্র প্যাটেল, বৈদ্যুতিন ও তথ্যপ্রযুক্তি মন্ত্রী শ্রী অশ্বিনী বৈষ্ণব, বৈদ্যুতিন ও তথ্যপ্রযুক্তি প্রতিমন্ত্রী শ্রী রাজীব চন্দ্রশেখর সহ বিশিষ্টজনেদের উপস্থিতিতে ডিজিটাল ইন্ডিয়া সপ্তাহ উদযাপনের সূচনা করেছেন।
ডিজিটাল মেলায় বিভিন্ন ধরনের সমস্যার ডিজিটাল পদ্ধতিতে সমাধানের জন্য ২০০টি স্টল রয়েছে। প্রধানমন্ত্রী কয়েকটি স্টল ঘুরে দেখেন। ডিজিটাল ইন্ডিয়া সপ্তাহ উপলক্ষে আয়োজিত অনুষ্ঠানে দেশের নানা প্রান্তের প্রায় ১,৫০০ জন সুবিধাভোগী মেলায় অংশগ্রহণ করেছেন। এঁদের মধ্যে কয়েকজনের প্রধানমন্ত্রীর সঙ্গে কথা বলার সৌভাগ্য হয়েছে।
প্রধানমন্ত্রীকে স্বাগত জানিয়ে বৈদ্যুতিন ও তথ্যপ্রযুক্তি এবং দক্ষতা বিকাশ ও শিল্পোদ্যোগ প্রতিমন্ত্রী শ্রী চন্দ্রশেখর ডিজিটাল ইন্ডিয়ার বিকাশ সম্পর্কে বিস্তারিতভাবে জানান। তিনি বলেন, দেশ এখন প্রযুক্তি ব্যবহারকারী থেকে প্রযুক্তি উদ্ভাবক হয়ে উঠেছে। স্টার্ট-আপ ইন্ডিয়া, ই-গভর্ন্যান্স এবং বৈদ্যুতিন বিভিন্ন সামগ্রী উৎপাদনের মধ্য দিয়ে কিভাবে ডিজিটাল ভারতের তিনটি স্তম্ভ লক্ষ লক্ষ কর্মসংস্থান সৃষ্টি করেছে এবং দেশকে আরও শক্তিশালী করে তুলেছে সে সম্পর্কে বিস্তারিতভাবে জানিয়েছেন বৈদ্যুতিন ও তথ্যপ্রযুক্তি মন্ত্রী শ্রী অশ্বিনী বৈষ্ণব।
গুজরাটের মুখ্যমন্ত্রী শ্রী ভূপেন্দ্র প্যাটেল বলেন, যথাযথ পরিকল্পনা, বাস্তবায়ন এবং বাস্তবায়নের পর সুবিধাভোগীদের থেকে মতামত সংগ্রহের মধ্য দিয়ে ডিজিটাল ইন্ডিয়া সরকারকে পরিবর্তিত সময়ে নতুন পথ দেখাচ্ছে। এই প্রসঙ্গে তিনি গত আড়াই দশক ধরে গুজরাট সরকারের বিভিন্ন সফল উদ্যোগ সম্পর্কে জানান।
অনুষ্ঠানে ডিজিটাল ইন্ডিয়ার সাফল্য এবং আগামীদিনে ডিজিটাল পদ্ধতি অবলম্বন করে দেশের এগিয়ে চলা সম্পর্কে একটি ভিডিও প্রদর্শিত হয়েছে। প্রধানমন্ত্রী ‘ইন্ডিয়া স্ট্যাক : ইন্ডিয়াস্ট্যাক.গ্লোবাল’, ‘মাই স্কিম : সার্ভিস ডিসকভারি প্ল্যাটফর্ম’, ‘মেরী পেহচান : ন্যাশনাল সিঙ্গল সাইন অন’, ‘ডিজিটাল ইন্ডিয়া ভাষিনী : ভাষা দান’, ‘ডিজিটাল ইন্ডিয়া জেনেসিস’-এর মতো বিভিন্ন কর্মসূচির সূচনা করেছেন এবং নতুন ভারতের ‘টেকেড’ অনুঘটক বা ‘ক্যাটালাইজিং নিউ ইন্ডিয়াজ টেকেড’ বৈদ্যুতিন গ্রন্থটির উদ্বোধন করেছেন। অনুষ্ঠানে ‘চিপস টু স্টার্ট-আপ’  কর্মসূচির আওতায় প্রথম যে ৩০টি প্রতিষ্ঠানকে সাহায্য করা হবে তাদের নাম ঘোষিত হয়েছে।
ডিজিটাল ইন্ডিয়া সপ্তাহ উদযাপনের প্রথম দিনের সমাপ্তি ভাষণে প্রধানমন্ত্রী বলেন, চতুর্থ পর্যায়ের শিল্প বিপ্লবে ভারত বিশ্বকে পথ দেখাচ্ছে। এই প্রসঙ্গে তিনি ইউপিআই-এর কথা উল্লেখ করেন। শ্রী মোদী বলেন, ইউপিআই, অর্থনৈতিক বাধা অতিক্রম করে প্রত্যেক নাগরিককে সমানভাবে ক্ষমতাশালী করে তুলছে। তিনি নতুন ভারতের অধ্যবসায়, প্রাণশক্তি এবং আশা সম্পর্কে ধারণা পাওয়ার জন্য ডিজিটাল মেলায় যোগদানের জন্য সকলের উদ্দেশে আহ্বান জানান।
PG/CB/DM
(Visitor Counter : 88
তথ্যওসম্প্রচারমন্ত্রক
আরওবি-তে আন্তর্জাতিক যোগ দিবসের কাউন্টডাউন অনুষ্ঠান
কলকাতা, ১৩ মে, ২০২২
কেন্দ্রীয় তথ্য ও সম্প্রচার মন্ত্রকের আওতাধীন রিজিওনাল আউটরিচ ব্যুরো -এর সহযোগিতায় প্রেস ইনফরমেশন ব্যুরো আজ কলকাতার সল্টলেকে আন্তর্জাতিক যোগ দিবসের জন্য কাউন্টডাউন অনুষ্ঠানের আয়োজন করে। চলতি বছরে আসন্ন আন্তর্জাতিক যোগ দিবস উদযাপনের অঙ্গ হিসেবে এই বিশেষ অনুষ্ঠানের আয়োজন করা হয়। শুধুমাত্র শরীরের সুস্থতার জন্য নয়, বরং আরও গুরুত্বপূর্ণভাবে মন এবং আত্মার জন্য যোগের গুরুত্ব তুলে ধরতে এই অনুষ্ঠানের আয়োজন করা হয়।
এই অনুষ্ঠানে মন্ত্রকের বিভিন্ন গণমাধ্যম শাখার ৫০ জনেরও বেশি আধিকারিক, কর্মচারী অংশগ্রহণ নেন। আর্ট অফ লিভিং-এর যোগব্যায়াম প্রশিক্ষক ডাঃ প্রিয়া দে অনুষ্ঠানে অংশগ্রহণকারীদের বিভিন্ন যোগাসন এবং প্রাণায়াম কৌশলগুলি দেখিয়ে দেখার পাশাপাশি একই সঙ্গে এর সুবিধাগুলির কথাও উল্লেখ করেন।
প্রধানমন্ত্রী শ্রী নরেন্দ্র মোদীর উদ্যোগে রাষ্ট্র সঙ্ঘের সাধারণ পরিষদ ২০১৪ সালে ২১শে জুন তারিখটিকে আন্তর্জাতিক যোগ দিবস হিসাবে ঘোষণা করার জন্য একটি ঐতিহাসিক সিদ্ধান্ত নেয়। যোগ ব্যায়ামের এই বিশ্বব্যাপী গ্রহণযোগ্যতা দেশের জন্য গর্বের বিষয়। কারণ যোগব্যায়াম হল দেশের সাংস্কৃতিক ও আধ্যাত্মিক ঐতিহ্যের অবিচ্ছেদ্য অংশ।
CG/SS/SKD/
(Visitor Counter : 8
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং কেনিয়ার প্রাক্তন প্রধানমন্ত্রী মি: রাইলা আমোলো ওডিঙ্গা'র মধ্যে বৈঠক
নতুন দিল্লি,১৩ ফেব্রুয়ারি,২০২২
প্রধানমন্ত্রী শ্রী নরেন্দ্র মোদী আজ ব্যক্তিগত ভারত সফররত কেনিয়ার প্রাক্তন প্রধানমন্ত্রী মি: রাইলা আমোলো ওডিঙ্গা'র সঙ্গে বৈঠক করেছেন। দুই নেতার মধ্যে কয়েক দশক পূরণ বন্ধুত্বপূর্ণ ব্যক্তিগত সম্পর্ক রয়েছে।
প্রায় সাড়ে তিন বছর পর মিঃ ওডিঙ্গার সঙ্গে দেখা করতে পেরে প্রধানমন্ত্রী মোদী সন্তোষ প্রকাশ করেন। প্রধানমন্ত্রী ২০০৮ সাল থেকে ভারত ও কেনিয়া উভয় ক্ষেত্রেই মিঃ ওডিঙ্গার সঙ্গে তার একাধিক কথোপকথনের কথা স্মরণ করেন, সেইসঙ্গে ২০০৯ এবং ২০১২ সালে ভাইব্রেন্ট গুজরাট সামিটের জন্য সমর্থনের কথা স্মৃতিচারণ করেন।
দুই নেতা উভয় দেশের মধ্যে পারস্পরিক সম্পর্ক সহ অন্যান্য বিষয়েও আলোচনা করেন। প্রধানমন্ত্রী ভারত-কেনিয়া সম্পর্ককে আরও শক্তিশালী করার বিষয়ে প্রতিশ্রুতি ব্যক্ত করেন।
প্রধানমন্ত্রী মোদি ওডিঙ্গাকে তার সুস্বাস্থ্য এবং আগামী দিনের জন্য শুভেচ্ছা জানিয়েছেন।
CG/SS
(
প্রধানমন্ত্রীরদপ্তর
প্রধানমন্ত্রী পয়লা জুলাই ১৭ তম ভারতীয় সমবায় কংগ্রেসে ভাষণ দেবেন
বিষয়ভাবনা : ‘অমৃতকাল : এক প্রাণবন্ত ভারতের জন্য সমবায়ের মাধ্যমে সমৃদ্ধি’
নতুন দিল্লি ৩০শে জুন, ২০২৩
আন্তর্জাতিক সমবায় দিবস উপলক্ষে প্রদানমন্ত্রী শ্রী নরেন্দ্র মোদী পয়লা জুলাই বেলা ১১ টায় নতুন দিল্লির প্রগতি ময়দানে ১৭ তম ভারতীয় সমবায় কংগ্রেসে ভাষণ দেবেন।
প্রধানমন্ত্রী ‘সহকার সে সমৃদ্ধি’ অর্থাৎ সমবায়ের মাধ্যমে সমৃদ্ধির যে লক্ষ্য নিয়েছেন তাতে অনুপ্রাণিত হয়ে সরকার দেশে সমবায় আন্দোলনকে এগিয়ে নিয়ে যেতে একাধিক পদক্ষেপ গ্রহণ করেছে। এই প্রয়াসকে আরো জোরদার করে তোলার জন্য সরকার একটি পৃথক সমবায় মন্ত্রক গঠন করেছে। এই অনুষ্ঠানে প্রধানমন্ত্রীর অংশগ্রহণ সেই প্রয়াসকে এগিয়ে নিয়ে যাওয়ার ক্ষেত্রে আরো একটি পদক্ষেপ।
পয়লা থেকে দোসরা জুলাই ১৭ তম ভারতীয় সমবায় কংগ্রেসের আয়োজন করা হয়েছে। এর উদ্দেশ্য হল সমবায় আন্দোলনের বিভিন্ন দিক নিয়ে আলোচনা, নানান প্রতিবন্ধকতা কাটিয়ে সর্বোত্তম ব্যবস্থাগ্রহণ, ভারতের সমবায় আন্দোলন বৃদ্ধির জন্য ভবিষ্যতে নীতি, নির্দেশনা তৈরি ইত্যাদি। এবারের এই অনুষ্ঠানে ‘অমৃতকাল : এক প্রাণবন্ত ভারতের জন্য সমবায়ের মাধ্যমে সমৃদ্ধি’ মূল বিষয় ভাবনার ওপর ৭ টি টেকনিক্যাল সেশন রয়েছে। এতে প্রাথমিক স্তর থেকে জাতীয় স্তর পর্যন্ত আন্তর্জাতিক সমবায় সংস্থা, আন্তর্জাতিক সমবায় জোট, একাধিক মন্ত্রক, বিশ্ববিদ্যালয় থেকে ৩৬০০ জনেরও বেশি প্রতিনিধি অংশ নেবেন।
(CG /ss /SG
সারওরসায়নমন্ত্রক
কেন্দ্রীয় মন্ত্রিসভা ২০২০-২১ অর্থবর্ষে ফসফটিক এবং পটাসিক  সারের জন্য পরিপোষক ভিত্তিক ভর্তুকি  হার নির্ধারণের অনুমোদন দিয়েছে
নতুন দিল্লি, ২২ এপ্রিল, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয়ক কমিটি ২০২০-২০২১ অর্থবর্ষে ফসফটিক এবং পটাসিক  সারের জন্য পরিপোষক ভিত্তিক ভর্তুকি  হার নির্ধারণের অনুমোদন দিয়েছে।
এনবিএসের জন্য গৃহীত হারগুলি নিম্নরূপ:
প্রতি কেজি ভর্তুকির হার 
এন-- ১৮.৭৮৯
পি--১৪.৮৮৮
কে--১০.১১৬
এস--২.৩৭৪
কেন্দ্রীয় মন্ত্রিসভার অর্থনৈতিক বিষয়ক কমিটি এনবিএস প্রকল্পের আওতায় অ্যামোনিয়াম ফসফেট  নামে একটি জটিল সারকে অন্তর্ভুক্তির অনুমোদন দিয়েছে।
২০২০-২১ অর্থবর্ষে ফসফটিক এবং পটাসিক সারে ভর্তুকি ব্যয় হবে আনুমানিক ২২,১৮৬.৫৫,কোটি টাকা।
ফসফটিক এবং পটাসিক সারের ক্ষেত্রে সার সংস্থাগুলিকে কেন্দ্রীয় মন্ত্রিসভার অর্থনীতি বিষয়ক কমিটি অনুমোদিত হারে ভর্তুকি দেওয়া হবে।
CG/SS
(Visitor Counter : 153